П Р О Т О К О Л    № 8

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

4 март 2014 г.

Днес, 04.03.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ - отсъства
РУМЕН ГЕОРГИЕВ - отсъства
ЮЛИАНА КОЛЕВА	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика” в администрацията на ВСС.

На основание решение на комисията по Протокол № 22/11.06.2013 г., т. 6, както и в съответствие с дейност 1.6 от Годишния план за дейността на комисията за 2014 г., в днешното заседание присъства Любен Славов - студент от юридически факултет, който провежда стаж в Администрацията на Висшия съдебен съвет.

След разисквания по обявения дневен ред и допълнително постъпил материал

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следната допълнителна точка:
- Становище от Сдружение „Център на НПО в Разград” относно годишна програма за дейността на ВСС за 2014 г. /вх. № 97-00-089/28.02.2014 г./ - като точка 6 от дневния ред.

ПО ДНЕВНИЯ РЕД

1. ОТНОСНО: Организация на работата по изготвянето на анализ за натовареността на органите на съдебната власт през 2013 г.
Статистическите данни за натовареността на съдилищата – цифри и графики, са изготвени и вложени в структурата на миналогодишния анализ. Статистическите данни за прокуратурите предстои да бъдат подадени от прокуратурата през месец март.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Възлага на Калин Калпакчиев да изготви Проект на Анализ на натовареността и кадровото обезпечаване на съдилищата през 2013 г., който да бъде внесен за обсъждане от комисията в срок до 15.04.2014 г.
1.2. Възлага на Елка Атанасова да изготви Проект на Анализ на натовареността и кадровото обезпечаване на прокуратурите в страната през 2013 г., който да бъде внесен за обсъждане от комисията в срок до 15.04.2014 г.

2. ОТНОСНО: Организация на работата по изготвянето на анализ на данните за процента на разпределени дела и преписки на административните ръководители и техните заместници от общо постъпилите дела и преписки в съответния орган на съдебната власт.
От всички съдилища (без ВКС и ВАС) са събрани данни за съобразяване с решението на ВСС по т. 65.1 от Протокол № 25/01.07.2010 г., които са обобщени в таблица. От главния прокурор е поискана такава информация и за административните ръководители на прокуратурите в страната, която все още не е постъпила в комисията.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Възлага на Калин Калпакчиев и Мария Кузманова да изготвят проект на Анализ на изпълнение от съдилищата на решението на ВСС по т.65.1 от Протокол № 25 от 01.07.2010 г., който да бъде внесен за обсъждане от комисията в срок до 31.03.2014 г.
2.2. Дава възможност на членовете на комисията с оглед анализа и получените от съдилищата данни да направят предложения за актуализиране на решението на ВСС от 2010 г.
2.3. Възлага на Елка Атанасова, след постъпване на поисканите от главния прокурор данни за прокуратурите в страната, да изготви обобщение и проект на решение на ВСС, подобно на решението, отнасящи се за административните ръководители и техните заместници на съдилищата, което да бъде внесено за обсъждане от комисията в срок до 31.03.2014 г.

3. ОТНОСНО: Организация на работата по изготвянето на обобщение на получените от съдилищата становища по проектите на списъци с нови статистически кодове по наказателните и административните дела и предложения за окончателен вид на проектите на списъци.
Получените становища по проектите за нови статистически кодове по наказателните и административните дела са приети от комисията. Следва обобщаването им и окончателно оформяне на проектите на списъци с оглед насочването им към КПКИТС за внедряване. 
По гражданските дела все още не е изготвен и не е приеман от комисията проект на списък с нови статистически кодове. Следва такъв да бъде изготвен, одобрен от комисията и изпратен на съдилищата за становища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Възлага на Калин Калпакчиев да направи обобщение на получените от съдилищата становища по проекта за нови статистически кодове по наказателните дела и да подготви окончателен проект на списък.
3.2. Възлага на Галина Карагьозова да направи обобщение на получените от административни съдилища становища по проекта на списък с нови статистически кодове по административните дела и да подготви окончателен проект на списък.
3.3. Окончателните проекти на списъци по горните точки да бъдат внесени за обсъждане и приемане от комисията в срок до 31.03.2014 г. с оглед насочването им към КПКИТС за извършване на необходимите действия по внедряване в информационните системи, ползвани от съдилищата, на новите статистически кодове по наказателните и административните дела.
3.4. Възлага на Калин Калпакчиев, съвместно с Мария Кузманова, да активизира работата по изготвянето на проект на списък с нови статистически кодове по гражданските дела.

4. ОТНОСНО: Организация на работата по изготвянето на анализ на данните от регистъра на командированите магистрати, съпоставени с натовареността на органите на съдебната власт.
Регистърът на командированите магистрати е публикуван на сайта на ВСС в раздел „Съдебна статистика, регистри” – подраздел „Регистри”. Същият се поддържат от Румен Митев и е актуален към 31.12.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Възлага на Юлиана Колева да извърши анализ на данните от регистъра на командированите магистрати – за съдилищата, който да бъде внесен за обсъждане от комисията в срок до 15.04.2014 г.
4.2. Възлага на Елка Атанасова да извърши анализ на данните от регистъра на командированите магистрати – за прокуратурите, който да бъде внесен за обсъждане от комисията в срок до 15.04.2014 г.
4.3. Дава възможност на членовете на комисията да правят предложения във връзка с регулиране на командироването на магистратите.

5. ОТНОСНО: Организация на работата по оптимизиране на районните съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. Възлага на Румен Боев да развие в писмена форма идеята си за оптимизиране на районните съдилища и съответните им прокуратури в страната с оглед наличните статистически данни за натовареността им, която да внесе за обсъждане от комисията в срок до 30.04.2014 г.
5.2. Дава възможност на членовете на комисията да правят предложения по идеята, развита от Румен Боев и изобщо по темата за оптимизиране на районните съдилища с оглед неравномерната натовареност като цяло за страната.
5.3. Възлага на Калин Калпакчиев да координира и информира своевременно комисията за дейността по изпълнението на договора, сключен между Министерството на правосъдието и Центъра за изследване на демокрацията, с предмет „Модел за анализ на факторите, оказващи влияние върху честотата и типа дела, завеждани в българските съдилища”.

6. ОТНОСНО: Становище от Сдружение „Център на НПО в Разград” относно годишна програма за дейността на ВСС за 2014 г. /вх. № 97-00-089/28.02.2014 г./.
Анализите, касаещи натовареността и кадровото обезпечаване на органите на съдебната власт през 2012 г., съпоставено с тази през 2010-2011 г., не бяха публикувани на интернет страницата на ВСС, а са предоставяни след приемането им от комисията на КПА и на КСА за сведение.
Анализът на натовареността и кадровото обезпечаване на военните съдилища и прокуратури, след приемането му от ВСС беше публикуван на интернет страницата на ВСС в рубриката „Решения на постоянните комисии на ВСС”, в раздела на комисията. Пак там – в раздела на комисията беше публикуван и Анализ на практиката и подходите при оценка на натовареността на магистратите, възприети от страните – членки на Съвета на Европа.
Анализът на докладите на ИВСС в частта, засягаща натовареността на органите на съдебната власт, не беше публикуван на интернет страницата на ВСС..
Съгласно решение на комисията по Протокол № 6/18.02.2014 г., т.10, всички анализи, приемани от комисията или от ВСС по инициатива на комисията през 2013 г., са публикувани в интернет страницата на ВСС в рубрика „Доклади, декларации, анализи”, раздел „Анализи”. 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Да бъде уведомен г-н Георги Милков, председател на Сдружение „Център на НПО в Разград, че на интернет страницата на ВСС в рубрика „Доклади, декларации, анализи”, раздел „Анализи”, а именно:

http://www.vss.justice.bg/bg/analiz/1.htm

могат да бъдат намерени следните анализи, изготвени и приети от комисията през 2013 г. /или по инициатива на комисията приети от ВСС/:

- Анализ на натовареността и кадровото обезпечаване на органите на съдебната власт и предложения за оптимизиране на незаети щатни длъжности, изготвен към февруари 2013 г. (приет с решение на КАОСНОСВ по т. 1, Протокол № 7/25.02.2013 г.)
- Анализ на натовареността и кадровото обезпечаване и предложения за оптимизиране на щатовете в районните прокуратури, изготвен към 4 март 2013 г. (приет с решение на КАОСНОСВ по т. 1, Протокол № 8/04.03.2013 г.)
- Анализ на актовете с резултати от проверки в органите на съдебната власт, извършвани от Инспектората към Висшия съдебен съвет, в частта, засягаща натовареността на органите на съдебната власт (приет с решение на КАОСНОСВ по т. 1, Протокол № 24/25.06.2013 г.)
- Анализ на натовареността и кадровото обезпечаване на военните съдилища и прокуратури и предложения за оптимизиране на дейността им (приет с решение на ВСС по т. 15 доп., Протокол № 42/31.10.2013 г.)
- Анализ на практиката и подходите при оценка на натовареността на магистратите, възприети от страните – членки на Съвета на Европа (приет с решение на ВСС по т. 3 доп., Протокол № 46/21.11.2013 г. на ВСС)

6.2. Препис от решението по т. 6.1 да бъде предоставено на г-н Георги Милков на срещата на Гражданския съвет, която ще се проведе на 07.03.2014 г.

ПРЕДСЕДАТЕЛ
НА КОМИСИЯТА:  / п /  КАЛИН КАЛПАКЧИЕВ